
Cyflwyniad

Yn yr aseiniad hwn, byddaf yn gwerthuso yn feirniadol y defnydd a gynlluniwyd o Asesu ar gyfer Dysgu i gefnogi cynnydd disgyblion mewn cyfres o dair gwers sydd yn datblygu sgiliau a dealltwriaeth plant ar draws tri MDPh (Meysydd Dysgu a Phrofiad) byddaf yn nodi. Gan ddefnyddio templedi'r Athrofa, rwyf wedi cynllunio tair gwers gan gynnwys thema sef ‘mynyddoedd’ yn yr achos hwn ar gyfer cyd-destun, mae'r dosbarth yn 3 wythnos mewn i’r thema yn barod, felly bydd y gwersi paratoaf yn addas iddynt. Yn ogystal â hyn, byddaf yn gwerthuso’u heffeithiolrwydd yn feirniadol i hybu cynnydd ddisgyblion yn y tri MDPh dewisaf. Pwysleisia Earl (2012) y pwysigrwydd o AagD gan ystyried y potensial i ddatblygu effeithiolrwydd dysgu (Earl, L. 2012), cytuna Popham (2011) gyda phwysleisied hon gan ddefnyddio dros 4000 o ymchwiliadau i ddadansoddi’r effaith mae strategaethau AagD (Asesu ar gyfer Dysgu) yn cael ar gynnydd disgyblion, awgryma bod yn glir i weld sut mor dda mae AagD yn effeithio addysg plant. Mae asesu yn hanfodol o fewn y cwricwlwm er mwyn sicrhau cynnydd pob dysgwr cymaint â phosib. Hefyd, mae asesu yn bwysig i ddysgu ac addysgu ac mae angen perthynas dda rhwng y disgyblion, yr athrawon a phawb arall sy'n ymwneud â dilyniant y dysgwr (Llywodraeth Cymru, 2020). Diffinia Llywodraeth Cymru (2020) cynnydd fel y ‘ganolog’ i Gwricwlwm Cymru ac yn pwysleisio sut mor bwysig mae’r disgyblion yn cael eu cefnogi ac ‘herio yn briodol’ (Llywodraeth Cymru, 2020).

Y gwersi byddaf yn drafod yn yr aseiniad yma yn cael eu hanelu at ddosbarth blwyddyn 6 sef ar hyn o bryd yn gweithio ar y thema ‘Mynyddoedd’. Gan weithio ar y thema ganlynol, mae’r disgyblion yn gweithio at fod dysgwyr egwyddorol, gwybodus sef un o’r pedwar diben o’r cwricwlwm gan eu bod yn wybodus am eu diwylliant, eu cymuned, eu cymdeithas a’r byd yn awr ac yn y gorffennol (Donaldson, 2015; Llywodraeth Cymru, 2020). Ar hyn o bryd, mae’r dosbarth i gyd yn gweithio tuag at gam gynnydd 3 heblaw am grŵp bach o 5 sydd ar gam gynnydd 3 yn barod ar draws y Meysydd Dysgu a Phrofiad (Llywodraeth Cymru, 2020). Mae’r disgwyliadau yma yn seiliedig at oedran a gallu'r disgyblion, ond nid yw cynnydd yn digwydd mewn llinell syth, felly mae rhaid ystyried mae pob disgybl yn datblygu yn gwahanol ffordd sydd yn anelu at ddefnyddio gwahanol strategaethau AagD er mwyn cau’r bwlch rhwng eu safle priodol a'u targedau (Sadler, D, 1989). Y tri MDPh byddaf yn trafod yn yr aseiniad yma bydd Mathemateg a Rhifedd, Ieithoedd, Llythrennedd a Chyfathrebu a Gwyddoniaeth a Thechnoleg gan ganolbwyntio’n benodol ar y strategaethau AagD; mae’r tair gwers yma yn gysylltiedig â MDPh y Cwricwlwm i Gymru (Llywodraeth Cymru, 2020). Yn fras, dewisais y MDPh canlynol  er mwyn annog y dysgwyr i gyfrannu at y pedwar diben sef yn gysylltiedig ag Cwricwlwm i Gymru (2020).

Adolygiad Llenyddiaeth

Asesu ar gyfer dysgu yw’r broses o ddarganfod y man y mae dysgwyr wedi’i gyrraedd o fewn continwwm dysgu, y man y mae angen iddynt anelu ato, a’r dull gorau o gyrraedd y man hwnnw (Llywodraeth Cymru, 2015). Asesu crynodol ac asesu ffurfiannol yw’r ddwy fath o asesu. Asesu crynodol yw edrych dol a dysgu sydd wedi digwydd yn barod er mwyn marcio, ardystio cyflawniadau neu gofnodi. Asesu ffurfiannol yw asesu gwaith wrth fynd ymlaen er mwyn sicrhau cynnydd (Nusche, R, 2013). Mae asesu ar gyfer dysgu yn fath o asesu ffurfiannol. Mae asesu ffurfiannol yn dod mewn cyfres o ddwy weithred. Y cyntaf yw'r canfyddiad gan y dysgwr o'r bwlch rhwng y nod a ddymunir a'i gyflwr gwybodaeth bresennol, a/neu ddealltwriaeth a sgil (Ramaprasad, 1983). Yr ail yw'r camau a gymerwyd gan y dysgwr i gau'r bwlch er mwyn cyrraedd y nod a ddymunir (Sadler, 1989). Am y weithred gyntaf gall y prif gyfrifoldeb am gynhyrchu'r wybodaeth fod gyda'r myfyriwr mewn hunanasesiad neu gyda pherson arall fel yr athro (Black and William, 1998). Mae yna 4 elfen o asesu ar gyfer dysgu sef meini prawf llwyddiant, cwestiynu, hunan asesu ac adborth; bydd pob dosbarth yn wahanol, felly bydd rhai strategaethau yn gweithio’n fwy effeithiol na rhai eraill (Black a Wiliam, 2003).

Yn y ddogfen Cwricwlwm Cymru: Ymgynghoriad ar y cynigion ar gyfer diwygio’r cwricwlwm a’r trefniadau asesu yng Nghymru – Cam 1: Llythrennedd, rhifedd a sgiliau ehangach (2013), awgrymodd Llywodraeth Cymru nad oedd yr effeithiolrwydd asesu yn ysgolion yn ddigon dda a bydd eisiau i wneud gwelliannau iddynt; nodwyd bod gan bron 40 y cant o ysgolion arolygwyd wedi cael yr un targed sef gwella asesu (Llywodraeth Cymru, 2014). Gan ystyried hyn, pwysleisia Donaldson (2015) y pwysigrwydd o asesu ac yn nodi mae’r cynllun yn cydnabod bod eisiau gwella ‘adborth o ansawdd uchel a geir o asesu ffurfiannol da’ os bydd unrhyw ddatblygiadau yn digwydd (Donaldson, 2015). Pwysleisia Dach (2015) pa mor effeithiol yw sicrhau bod y dysgwyr yn wybodus o sut i wella a sut i adlewyrchu ar eu gwaith. Noda bod eisiau i’r dysgwyr gwybod pa fath o sgiliau, gwybodaeth ac agwedd sydd eosau er mwyn dangos unrhyw gynnydd; bydd mwy o gymhelliant a chyflawniad pan fydd y dysgwyr yn rhan o’r proses o AagD (Dweck, C, 2015). Cytuna Earl a Katz (2008) gyda datganiad hyn wrth ddweud mai angen i bob dysgwyr ddod yn asesydd gorau ei hun (Earl a Katz, 2008).

Pwysleisia Newman et al (1996) mae AagD effeithiol yn cael alinio a strategaethau dysgu effeithiol, ond dylai hefyd fod yn ailadroddol fel y gall y myfyrwyr ddefnyddio asesu tasgau fel canllaw cam wrth gam i'w dilyniant eu hunain ac yn gallu mynd yn ôl at rai tasgau eto i wella naill ai eu perfformiad neu eu dealltwriaeth o'r pwnc. Os ydym wedi dewis strategaethau asesu sydd wedi annog myfyrwyr i ddibynnu ar gof tymor byr, dwyn i gof gwybodaeth a dysgu wyneb (Biggs 2003), yna ni ddylem synnu os nad yw'n ymddangos bod ein hasesiadau wedi cynhyrchu unrhyw ddealltwriaeth ddofn o'r darlun cyffredinol (Ross, 2012). Mae AagD yn hyrwyddo perthynas wahanol rhwng yr athro a'r myfyriwr yn hytrach na modelau traddodiadol o asesu ffurfiannol. Yn draddodiadol, yr athro sy'n gyfrifol am weithgaredd asesu, ond mae hefyd angen ystyried y rôl y mae dysgwyr yn ei chwarae. Gellir dangos hyn yng ngeiriau diffiniad AagD “y broses o geisio a dehongli tystiolaeth” (ARG, 2002) i'w defnyddio gan yr athro a'r myfyriwr i benderfynu ar y camau dysgu nesaf. Mae'r myfyriwr yn chwarae mwy o ran mewn gweithgareddau asesu, rhannu amcanion dysgu a meini prawf llwyddiant, deall eu cyflawniadau a'r hyn y mae angen iddynt ei wneud i wella eu dysgu trwy drafod gyda'r athro. Daw'r berthynas yn gydweithrediad gyda'r myfyriwr a'r athro yn chwarae eu rolau. Mae'n disgrifio asesiad ffurfiannol nid fel digwyddiad asesu ond fel y broses o ryngweithio rhyngddynt (Ninomiya, 2016). Nodwyd Black (2003) bod rhaid i'r dysgwyr cael dealltwriaeth glir o'r nod y wers er mwyn werthuso'n effeithiol ac yn ffurfiannol ar gyfer asesu ar gyfer dysgu. Nododd Black gan rannu nodau dysgu yn ffurfio'r fframwaith ac yn helpu'r disgyblion i benderfynu sut gallent wella eu gwaith, ac i wybod pa gamau sydd nesaf er mwyn datblygu cynnydd. Ni allwn ddisgwyl i'n myfyrwyr na ein hunain barhau i weithio'n galetach ac yn galetach; lle bo hynny'n bosibl mae'n rhaid i ni wneud y defnydd gorau o'r technolegau sydd ar gael i wneud asesiad yn fwy effeithlon. Mae gwaith newydd ar emosiynau athrawon ac effeithiolrwydd ystafell ddosbarth wedi tynnu sylw at y rôl bwysig sydd gan emosiwn ar ddysgu ac ar strategaethau addysgu (Sutton a Wheatley 2003; Liljegahl 2005; Sutton 2005). Mae'n debygol, os bydd myfyrwyr yn profi boddhad a chyflawniad trwy dasg asesu, y bydd cylch adborth cadarnhaol yn digwydd. Gellir gwella hyn trwy ddarparu cyd-destun, neu gyswllt emosiynol rhwng y pwnc a bywydau bob dydd y myfyrwyr, neu trwy gysylltu meini prawf penodol â'r pwnc sy'n cael ei astudio. Er ein bod wedi cynllunio tasgau asesu i wella'r profiadau dysgu hyn, rydym hefyd yn pryderu ein bod yn cynllunio ffordd i sicrhau bod ein hasesiad o ansawdd priodol. Bydd hyn yn destun adolygiad parhaus. Yn yr un modd ag offer asesu eraill a ddatblygwyd at y diben hwn byddwn yn adeiladu ar ymatebion y dysgwyr ac yn defnyddio’r meini prawf hyn o gyd-destun ac ansawdd deallusol i werthuso ein tasgau asesiad dilys ymhellach (Newmann et al., 1996; Ladwig 2004). Mae’n bwysig i unrhyw strategaeth asesu fod yn effeithlon o ran amser staff, yn gost-effeithiol i'r sefydliadau a dylai sicrhau bod dysgwyr yn gweld bod y tasgau a osodir iddynt yn hylaw, yn berthnasol ac yn ddatblygiadol (Brown et al,1994).





Trafodaeth ar Benderfyniadau Cynllunio Gwersi

Y MDPh byddaf yn trafod cyntaf (gweler atodiad i) bydd un o chwe datganiad ti fewn i Wyddoniaeth a Thechnoleg sef yn ffocysu arno ddefnyddio cyfrifiaduraeth er mwyn ddatrys problemau bywyd go iawn. Y nod am y wers hon yw sicrhau bod pob dysgwyr yn y dosbarth yn gyfarwydd ac yn hyderus i ddefnyddio technoleg fodern er mwyn cael gafael o wybodaeth; bydd hyn yn helpu i’r dysgwyr wneud penderfyniadau a’r defnydd o dechnoleg yn y dyfodol (Llywodraeth Cymru, 2020). Bydd y wers yn ffocysu arno ddefnyddio gogls ‘VR’ er mwyn cerdded ar fynyddoedd yng Nghymru, yn ystod y wers hon, bydd y dosbarth yn cymryd tro i ddefnyddio’r gogls ac i hefyd defnyddio iPads neu gyfrifiaduron er mwyn gafael gwybodaeth fel uchder y mynyddoedd; fe fydd y sesiwn hon yn bwydo mewn i’r ddwy wers arall. Gan gyfranogi yn y wers, bydd y dysgwyr yn cyfrannu at y pedwar diben (Donaldson, 2015). Drwy ddefnyddio technoleg er mwyn datblygu gwybodaeth o Gymru a’r byd o amgylch gall y disgyblion ddod yn ‘ddinasyddion egwyddorol, gwybodus yng Nghymru a’r byd’; hefyd, gan eu bod yn defnyddio technoleg i wneud penderfyniadau am eu bywydau a’i iechyd gallwn ddod yn ‘unigolion iach, hyderus sy’n barod i fyw bywyd cyflawn fel aelodau gwerthfawr o gymdeithas’ (Llywodraeth Cymru, 2020). O’r wers yma, hoffwn weld datblygiad i sicrhau bod pob dysgwyr yn symud o gam gynnydd 2 i gam gynnydd 3 yn y MDPh yma gan roi cymorth i’r disgyblion MAT er mwyn herio a datblygu’n ymhellach (Llywodraeth Cymru, 2020).

Dewisais y wers yma er mwyn datblygu cynnydd yn y maes dysgu yma, gall dysgwyr yn defnyddio technoleg am amrywiaeth o bethau bydd yn helpu gydag yn y dyfodol a fydd yn sgil gwerthfawr yn y byd modern. Pwysleisia Warshauer (1999) nad yw dysgu cyfrifiadurol yn effeithiol yn y dosbarth gan ei fod wedi tyfu mas o ddefnyddioldeb, ond, mae rhaid ystyried caiff hwn ei nodi yn 1994, felly, doedd technoleg ddim mor dda â beth sydd gyda ni yn y dyddiau modern. Mae ysgolion yn defnyddio'r rhyngrwyd i wneud ymchwil, cymryd rhan mewn prosiectau, ac i gyfathrebu. Mae'r technolegau newydd yn caniatáu i fyfyrwyr gael mwy o reolaeth dros eu dysgu eu hunain, i feddwl yn ddadansoddol ac yn feirniadol, ac i weithio ar y cyd. Mae'r dull adeiladol hwn yn un ymdrech i ddiwygio addysg sy'n haws gan dechnoleg, ac efallai hyd yn oed yn cael ei yrru ganddo. Mae dulliau darlithoedd traddodiadol yn aml yn cael eu gadael ar ôl wrth i fyfyrwyr gydweithio ac athrawon yn hwyluso. Gall myfyrwyr, sy'n aml yn gwybod mwy am dechnoleg na'r athro, gynorthwyo'r athro gyda'r wers (Kern, 2006). Mae nifer o astudiaethau dros y blynyddoedd wedi cael eu crynhoi gan Bialo a Sivin-Kachala (1996), yn nodi y mae myfyrwyr sy'n defnyddio technoleg yn eu mwynhau. Mae'r gwelliannau hyn yn cynnwys agweddau tuag at eich hun a thuag at ddysgu. Mae'r astudiaethau'n datgelu bod myfyrwyr yn teimlo'n fwy llwyddiannus yn yr ysgol, yn fwy cymhelliant i ddysgu ac wedi cynyddu hunanhyder a hunan-barch wrth ddefnyddio technoleg. Mae hyn yn arbennig o wir pan fydd y dechnoleg yn caniatáu i'r myfyrwyr reoli eu dysgu eu hunain. Mae hefyd yn wir ar draws amrywiaeth o feysydd pwnc ac mae'n arbennig o nodedig pan fydd myfyrwyr mewn grwpiau sydd mewn perygl (Bialo a Sivin-Kachala, 1996).

Yn ystod y wers hon, byddaf yn canolbwyntio ar ddefnyddio’r dull ‘cwestiynu’ yn ystod y wers, er mwyn dwyn i gof ac i gael y dysgwyr i feddwl yn fwy effeithiol; mae cwestiynu yn ddull mor bwysig yn dysgu sydd gallu helpu gyda datblygiad y dysgwyr (Sullivan, 2003). Mae Sullivan (2003) yn pwysleisio pwysigrwydd defnyddio cwestiynu fel dull asesu ar gyfer dysgu, gan nodi mai ‘cwestiynu yw'r ffordd allweddol y mae athrawon yn gwybod beth mae disgyblion eisoes yn ei wybod, nodi bylchau mewn gwybodaeth a dealltwriaeth a sgaffaldio datblygiad eu dealltwriaeth i'w galluogi i gau'r bwlch rhwng yr hyn maen nhw'n ei wybod ar hyn o bryd a'r nodau dysgu’ (Sullivan, 2003). Mae cwestiynau'n rhan annatod o'r ystafell ddosbarth a thrafodaeth, ac yn caniatáu i'r athro ddarparu adborth ar unwaith, ar lafar ac yn ffurfiannol. Noda Fries-Gathier (2008) bod yna lawer o ddibenion y mae cwestiynu disgyblion yn eu gwasanaethu yn yr ystafell ddosbarth, ac mae'r rhain yn cynnwys cynyddu cymhelliant neu ddiddordeb, cynnwys myfyrwyr yn weithredol yn y wers a gwerthuso paratoad myfyrwyr.

Yr ail MDPh byddaf yn trafod (gweler atodiad ii) yw Ieithoedd, Llythrennedd a Chyfathrebu. Byddaf yn ffoci’n benodol ar roi cyfle i’r disgyblion i ‘mynegi ein hunain drwy ieithoedd yn allweddol i gyfathrebu’; gan ffocysu ar hyn, bydd yn rhoi’r cyfle i’r disgyblion i ysgrifennu eu syniadau, a mynegi safbwyntiau yn effeithiol ac yn hyderus (Llywodraeth Cymru, 2020). Cynnwys y wers bydd i ddwyn i gof y sesiwn ‘VR’ wnaethon ni ar y mynyddoedd i ysgrifennu dyddiadur yn esgus eu bod yn methu dod nôl o’r brig y mynydd. Byddaf yn ddechrau’r wers gyda chwestiynau am y wers ddiwethaf er mwyn dwyn i gof ac wedyn symud ymlaen at restri ansoddeiriau ar fyrddau gwyn yn gyntaf, cyn symud ymlaen i drafod rhai o’r digwyddiadau gallwn sôn amdano yn eu dyddiadur. Mae dwyn i gof yn strategaeth addysgu gyffredin ac effeithiol iawn lle mae’r athro yn cychwyn cyfnod dosbarth trwy ail-ddal neu grynhoi gwybodaeth a drafodwyd mewn cyfnod dosbarth blaenorol (Wyse, 2014). Gan ddefnyddio'r ieithoedd, llythrennedd a chyfathrebu trwy’r wers a hefyd trafod syniadau er mwyn mynegi eu barn, mae hyn yn cynnwys agweddau o fod yn ‘ddysgwyr uchelgeisiol, galluog, sy’n barod i ddysgu drwy gydol eu hoes’, sef un o’r pedwar diben (Donaldson, 2015); yn ogystal i hyn, gan fydd y dysgwyr yn ysgrifennu’n greadigol, bydd hyn yn cyfrannu at un o’r dibenion arall sef bod yn gyfranwyr mentrus, creadigol, sy’n barod i chwarae eu rhan yn llawn yn eu bywyd a’u gwaith (Llywodraeth Cymru, 2020). Ynglŷn â chamau cynnydd yn y cwricwlwm Newydd, yr un modd a’r wers gyntaf, hoffwn weld y dosbarth cyfan symud o gam gynnydd 2 i gam gynnydd 3, gyda hyfforddiant i’r dysgwyr MAT i symud ymhellach (Llywodraeth Cymru, 2020).

Byddaf yn defnyddio'r dull asesu cyfoedion yn y wers hon, ar ôl i’r dosbarth cwblhau’r dasg ysgrifenedig er mwyn rhoi’r cyfle i bawb weld syniadau eu cyfoedion. I asesu eu cyfoedion, byddent yn rhoi 2 sêr a dymuniad sef hefyd yn ffurf o adborth. Dangosodd asesiad cymheiriaid fod myfyrwyr yn fwy tebygol o herio barnau ei gilydd am eu gwaith, a thrwy hynny sbarduno trafodaeth a dadl (Black, 2002). Yn ymarferol, gan adeiladu ar waith Ramaprasad (1983) a Sadler (1989), nod adborth yw galluogi pontio'r bwlch rhwng lefel wirioneddol y perfformiad a'r nod dysgu a ddymunir (Lizzio & Wilson, 2008). Yn arwyddocaol, dim ond adborth ydyw effeithio’r bwlch ac yn cael effaith ar ddysgu (Draper, 2009; Wiliam, 2011). Gall adborth fod â gwahanol swyddogaethau yn dibynnu ar yr amgylchedd dysgu, anghenion y dysgwr, pwrpas y dasg, a'r patrwm adborth penodol a fabwysiadwyd (Knight & Yorke, 2003; Poulos & Mahony, 2008). Mae llawer yn gwahaniaethu rhwng gwybyddir a safbwynt cymdeithasol-adeiladol o adborth, gyda llawer o bwyslais yn cael ei roi ar y fframwaith olaf ar hyn o bryd. Mae cysylltiad agos rhwng y persbectif gwybyddol â dull dweud cyfarwyddeb lle mae adborth yn cael ei ystyried yn gywir, gydag arbenigwr yn darparu gwybodaeth i'r derbynnydd goddefol. Defnyddir adborth i gyfeirio at wybodaeth a ddarperir gan yr athro i'r myfyriwr am ei waith. Fodd bynnag, yn syml, nid yw adborth yn cynnwys unrhyw fecanwaith i sicrhau bod y wybodaeth yn gwella dysgu. Dydy rhoi gradd neu sgôr ddim yn ffordd dda pob tro er mwyn asesu (Ninomiya, 2016).

Y MDPh olaf byddaf yn trafod (gweler atodiad iii) yw Mathemateg a Rhifedd gan ffocysu ar baentiau rhifau er mwyn gosod mewn trefn gronolegol sef yn gysylltiedig â datganiad o’r MDPh sef ‘defnyddir y system rif i gynrychioli a chymharu'r perthnasoedd rhwng rhifau a meintiau’ (Llywodraeth Cymru, 2020). Cynnwys y wers bydd i ddefnyddio'r data casglodd y dysgwyr yn y wers gyntaf er mwyn gosod yr uchder pob mynydd mewn trefn gronolegol; ar ôl gosod yr uchder y mynyddoedd mewn trefn byddent yn defnyddio’r rhifau i wneud graff bar. Byddaf yn dechrau’r wers gyda gweithgaredd gloi o rifau cyn mynd ymlaen i esbonio’r dasg. Bydd y wers hon yn cyfrannu at un o’r dibenion sef ‘cyfranwyr mentrus, creadigol sydd yn barod i chwarae eu rhan yn llawn yn eu bywyd a’u gwaith’ gan annog y disgyblion i weithio’n greadigol wrth fynd i’r afael â phroblemau dyddiol mathemategol (Llywodraeth Cymru, 2020). Byddaf yn seilio at ddefnyddio dulliau fel goleuadau traffig ar ôl esbonio’r dasg er mwyn cael gafael o bwy fydd eisiau fwy o gymorth (os bydd unrhyw un) a pwy fydd yn deall y dasg. Gall asesu gryfhau barn athrawon gan fod Wiliam (2011) yn tynnu sylw at efallai na fydd asesiad ffurfiannol o reidrwydd yn achosi i athro addasu ei arfer, ond gall yn fwy syml alluogi athro i gadarnhau bod ei ymarfer wedi bod yn llwyddiannus. Wrth gymryd rhan mewn hunanasesu, rhoddir mwy o asiantaeth i ddisgyblion, a gall gallu asesu eu gwaith eu hunain ganiatáu iddynt nodi'r camau nesaf yn eu dysgu (Harris & Brown, 2018). Profodd Education Scotland (2005) bod cael disgyblion yn hunanasesu ar ddiwedd y wers trwy ddefnyddio dull fel goleuadau traffig neu fodiau i fynnu yn strategaeth effeithiol ar gyfer cadw golwg ar hunanasesiad disgyblion.

Gall y dull hwn bod yn effeithiol ar gyfer gwirio am onestrwydd a chywirdeb mewn hunanasesiadau o'i gymharu ag atebion gwirioneddol. Mae rhai plant iau yn tueddu i ddewis gwyrdd ar ddechrau'r ymchwiliad pan nad oeddent wedi ymdopi'n dda, ond roedd rhai plant hŷn wedi bod yn galetach arnynt eu hunain wrth ddewis ambr a choch pan oeddent wedi ymdopi'n dda (Clark, 2014). Gan ystyried gwendid hyn, bydd rhaid i mi wneud yn sicr nad yw’r plant yn dewis lliw cyn gorffen y dasg. I gloi, mae'r defnydd o oleuadau traffig ar gyfer hunan asesu yn gallu bod yn fuddiol i'r disgyblion a'r athro. Gan ddefnyddio goleuadau traffig yn ystod mathemateg yn caniatâu cefnogaeth wedi'i thargedu i ddisgyblion. Mae disgyblion hefyd yn gallu arddangos tystiolaeth o gefnogaeth gan gymheiriaid pan ddefnyddiodd cyd-ddisgybl y goleuadau traffig ambr neu goch. Gall y disgyblion cydnabod eu bod wedi bod yn dangos y cefnogwr gwyrdd yn raddol yn amlach ac yn gweld buddion defnyddio'r cefnogwyr. Ond, gall dull hwn bod yn anodd cadw golwg arno oherwydd, wrth ddysgu grwpiau eraill yn uniongyrchol, yn aml nid oedd yr athro'n gallu gwirio cefnogwyr grŵp arall a oedd ar dasg. Fodd bynnag, mae’r system yma yn dal i fod yn ddull gwerthfawr (Education Scotland, 2005). Gan ystyried yr holl agweddau drafodaf yn yr adran hon, gallaf yn awgrymu mae ganddo pob dull eu gwendidau a chryfderau, yr hyn sydd yn bwysig yw defnyddio amrywiaeth er mwyn dod o hyd i ba strategaethau/dullau bydd yn well i ba wersi neu/a grwpiau.

Dyma ddiagram sydd yn ymddangos y weithred o sut mae’r pedwar elfen o Asesu ar gyfer Dysgu yn gweithio ti fewn yr amgylchedd dysgu. Gall y strategaethau yma i gyd cael eu defnyddio mewn gwers.






















Casgliad

I gloi, dewisaf i wneud llawer o ymchwil er mwyn cael gafael o wybodaeth o ba dullau/ strategaethau AagD fydd yn gweithio yn effeithiol mewn cysylltiad ag cynllun gwersi paratoaf i’r dosbarth. Gallaf weld y potensial mae Asesu ar gyfer Dysgu yn gallu cael gyda phob math o ddysgwyr; un o’r negeseuon rwyf wedi darganfod yw mai Asesu ar gyfer Dysgu yn gweithio’n well pan mae’r perthynas rhwng yr athro a dysgwyr yn gryf, gall hyn wneud addysg y dysgwyr yn well gan fod yr athro yn gallu darganfod beth i wneud er mwyn ‘lleihau’r gap’ rhwng y dysgwyr a’i dargedau (Sadler, 1989). Penderfynaf geisio defnyddio pob agwedd o AagD er mwyn weld pa agweddau sydd yn gweithio’n well i’r disgyblion gan ystyried bod pob dysgwyr yn wahanol, felly, bydd rhai strategaethau yn well nag eraill i rai dysgwyr (Heritage, 2008). Ar y llaw arall, gall rhai dullau/strategaethau AagD yn profi gwastraff amser os nad yw’n weithredu’n gywir. Rwyf wedi cael profiad da hyd at hyn yn defnyddio strategaethau yn ystod lleoliad ac yn sicr wedi gwneud i mi ddatblygu fel darpar athro ac wedi rhoi mewnwelediad i ba dullau/strategaethau sydd yn fwy effeithiol a phryd i’w ddefnyddio. Hoffwn ddefnyddio strategaethau eraill i gael fwy o brofiad yn y dyfodol ac i weld os byddai’n cytuno neu anghytuno gyda’r llenyddiaeth rwyf wedi dod o hyd i drwy’r aseiniad yma. Mae cefnogi dysgwyr i ddatblygu yn agwedd hollol bwysig ac yn agwedd sef yn gysylltiedig â’r fframwaith dysgu (Llywodraeth Cymru, 2020); gan ystyried hyn, bydd rhaid cofio nid yw cynnydd yn digwydd mewn llinell syth ac fe fydd pob disgybl yn datblygu yn gwahanol ffyrdd at amserau gwahanol (Stevens et al, 2002). Gyda’r holl adnoddau rwyf wedi casglu trwy’r aseiniad, hoffwn feddwl bod hyn wedi rhoi’r cyfle i mi i ddod yn athro gwybodus ac wedi ymhelaethu ar fy mhrofiad o ddysgu proffesiynol gan godi safonau o Asesu ar gyfer Dysgu sef rhan greiddiol o’r cwricwlwm newydd (2020).

